गुरमत ट्रेनिंग कैंप में हुईं कई प्रतियोगिताएं
धनबाद | बैंकमोड़ स्थित बड़ा गुरुद्वारा में सात दिवसीय गुरमति ट्रेनिंग कैंप के पांचवें दिन भी बच्चों को सिख इतिहास, परंपरा और पंजाबी भाषा के बारे में जानकारी दी गई। लुधियाना से आए स्टडी सर्कल के प्रचारक अमरीक सिंह और गुरबेक सिंह बच्चों को प्रशिक्षण दे रहे हैं। कैंप में तीन वर्गों में बांटकर 280 बच्चों को प्रशिक्षित किया जा रहा है। प्रशिक्षण कार्यक्रम का आयोजन गुरुद्वारा प्रबंधक कमेटी ने गुरु गोविंद सिंघ स्टडी सर्कल के सहयोग से किया है। प्रशिक्षण के साथ बुधवार को बच्चों के बीच कविता, गीत, क्विज, अरदास, दस्तार, पंजाबी टेस्ट, पोशाक पहनने की स्पर्धाएं हुईं। कैंप के अंतिम दिन पहली जनवरी को अमृत संचार का कार्यक्रम है। इस दिन प्रशिक्षण के दौरान श्रेष्ठ प्रदर्शन करने वाले बच्चों को पुरस्कृत किया जाएगा।
hin_Deva hin_Deva